BH บวก 3% ลุ้นกำไรปีนี้ทะลุ 3 พันลบ. รับผู้ป่วยต่างชาติ-ชาวไทยเพิ่ม โบรกชูเป้า 222 บ.
BH บวก 3% ลุ้นกำไรปีนี้ทะลุ 3 พันล้าน รับผู้ป่วยต่างชาติ-ชาวไทยพุ่ง จับตาแนวโน้มโบรกปรับประมาณการกำไรสุทธิปี 65-66 ขึ้น แนะนำ “ซื้อ” ราคาเป้าหมาย 222 บาท
BH บวก 3% ลุ้นกำไรปีนี้ทะลุ 3 พันล้าน ผู้ป่วยต่างชาติ-ชาวไทยพุ่ง โบรกจ่อปรับประมาณการกำไรปี 65-66 ขึ้น แนะ “ซื้อ” ราคาเป้าหมาย 222 บ.
16 ส.ค. 2565

ผู้สื่อข่าวรายงานว่า วันนี้ (16 ส.ค. 65) ราคาหุ้น บริษัท โรงพยาบาลบำรุงราษฎร์ จำกัด (มหาชน) หรือ BH ณ เวลา 11:01 น. อยู่ที่ระดับ 193.50 บาท บวก 5 บาท หรือ 2.65% สูงสุดที่ระดับ 196.50 บาท ต่ำสุดที่ระดับ 190.00 บาท ด้วยมูลค่าการซื้อขาย 985.28 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (11 ส.ค. 65) แนะนำ “ซื้อ” BH ให้ราคาเป้าหมาย 222 บาท หลังจาก BH รายงานกำไรสุทธิไตรมาส 2/65 อยู่ที่ 1,166 ล้านบาท เพิ่มขึ้น 439% จากงวดเดียวกันของปีก่อน และเพิ่มขึ้น 61% จากไตรมาสก่อนหน้า ดีกว่าตลาดคาด 64% และคาดที่ 61% จากรายได้และ GPM ที่ดีกว่าคาด หนุนโดย 1) รายได้รวมขยายตัว เพิ่มขึ้น 65% จากงวดเดียวกันของปีก่อน และเพิ่มขึ้น 20% จากไตรมาสก่อน โดยมาจากรายได้จากผู้ป่วยต่างชาติ เพิ่มขึ้น 120% จากงวดเดียวกันของปีก่อน และเพิ่มขึ้น 34% จากไตรมาสก่อน และผู้ป่วยชาวไทยขยายตัว เพิ่มขึ้น16% จากงวดเดียวกันของปีก่อน และเพิ่มขึ้น 1% จากไตรมาสก่อน
ทั้งนี้สัดส่วนรายได้ผู้ป่วยต่างชาติปรับตัวเพิ่มขึ้นอย่างมีนัยสำคัญ อยู่ที่ 62.3% (ไตรมาส 2/63 อยู่ที่ 53.6%, ไตรมาส 1/65 อยู่ที่ 55.5%), 2) GPM ขยายตัวจากรายได้ผู้ป่วยต่างชาติที่มีอัตราการทำกำไรสูงกว่าผู้ป่วยในประเทศและ 3) SG&amp;A/sales ลดลงจาก economy of scale จากรายได้ค่าบริการผู้ป่วยต่างชาติ และจากการควบคุมต้นทุนค่าใช้จ่ายโรงพยาบาลได้ดี
โดยเบื้องต้นคงประมาณการกำไรสุทธิปี 65 อยู่ที่ 3,043 ล้านบาท เพิ่มขึ้น 150% จากงวดเดียวกันของปีก่อน และปี 66 อยู่ที่ 3,919 ล้านบาท เพิ่มขึ้น 29% จากงวดเดียวกันของปีก่อน ทั้งนี้ กำไรสุทธิครึ่งแรกของปี 65 มีสัดส่วนอยู่ที่ 62% ของกำไรสุทธิปี 65 มีแนวโน้มปรับประมาณการกำไรสุทธิปี 65-66  ขึ้นหลัง Analyst Meeting วันที่ 18 ส.ค. นี้